યુવાશક્તિને પ્રગતિશીલ વ્યક્તિ તરીકે વિકસાવવાનો વિચાર તેમને પ્રાપ્ત થયો હતો સ્વ. કિરીટભાઇ જોશી દ્વારા, જેઓ શ્રીમતી ઇન્દિરા ગાંધી તથા શ્રી નરેન્દ્રભાઈ મોદીના શિક્ષણ ક્ષેત્રના સલાહકાર હતા. આ વિચારને મૂર્તિમંત કરવા સુપ્રસિદ્ધ અને ચુસ્ત ગાંધીવાદી એડવોકેટ ભાલચંદ્રભાઈ તથા વસુબેન શાહનો સંપૂર્ણ સહયોગ તેમને મળ્યો. આદિવાસી અને ગરીબ બાળકો/ યુવાનો માટે અદભુત શિક્ષણ અને રોજીરોટી કમાવાની તાલીમ આપવા તેમણે સ્થાપેલાં સરજન ફાઉન્ડેશનમાંથી આ દંપતીને પ્રેરણા મળી. ભાલચંદ્રભાઈએ સ્થાપેલા સરજન ફાઉન્ડેશને અમીરગઢ, પાલનપુર પ્રાંતિજ ખાતે કેન્દ્રો શરૂ કરી સેંકડો યુવાશક્તિને ગૌરવપૂર્ણ જીવન જીવવા સક્ષમ બનાવ્યા છે. સરજન ફાઉન્ડેશનના સહારે ગાંધીનગર પાસે શિહોલીમાં રેસિડેન્સીયલ શાળા આ દંપતીના નેતૃત્વમાં શરૂ થઈ ગઈ છે.